อาการเริ่มเมื่อวันที่ 3 มีอาการปวดหัวและอ่อนแรง วันต่อมาเริ่มมีไข้เลยซื้อยาพารามากินอาการดีขึ้นแต่พอยาหมดฤทธิ์อาการก็กลับมาเหมือนเดิมจนมาถึงวันที่ 5 ครับ อยากทราบว่ามียาตัวใหนแนะนำไหมครับ(ผมไม่สูบบุหรี่นะครับ เหล้าเบียร์กินเฉพาช่วงเทศกาล)
สวัสดีค่ะ อาการมีไข้ ปวดหัว อ่อนแรง สาเหตุส่วนใหญ่มักเกิดจากการติดเชื้อ ซึ่งสาเหตุของเชื้อมีมากมายหลายชนิด โดยโรคติดเชื้อที่พบได้บ่อย ได้แก่ โควิด 19 ไข้หวัด ไข้หวัดใหญ่ หลอดลมอักเสบ คออักเสบ ทอนซิลอักเสบ อาหารเป็นพิษจากเชื้อต่างๆ ไข้ออกผื่นชนิดต่างๆไข้เลือดออก เป็นฝีหนองที่ผิวหนัง เป็นต้นแต่หากอาการไข้เป็นนานเรื้อรัง ก็อาจเกิดจากโรคอื่นๆ ทั้งจากการติดเชื้อและไม่ได้ติดเชื้อ เช่น วัณโรค HIV โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้นหากเพิ่งมีอาการมา 3 วัน และมีอาการอื่นร่วมเพียง 2 อาการคือ ปวดหัวและอ่อนแรง ยังอาจไม่สามารถตอบได้ว่าเกิดจากโรคอะไร อย่างไรก็ตาม แนะนำควรลองตรวจ ATK หาการติดเชื้อโควิด 19 ดูด้วย หากตรวจไม่พบ แล้วไข้ยังไม่สูงมาก ปวดหัวไม่รุนแรง แนะนำควรสังเกตอาการไปก่อน ว่าจะมีอาการอื่นปรากฏหรือไม่ ในเบื้องต้น ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ แต่หากอาการไข้ไม่ลดลง หรือมีอาการอื่นๆ เพิ่มเติม ก็ควรไปพบแพทย์เพื่อตรวจหาสาเหตุและรักษาค่ะ